ddrg/super_eurlex huggingface dataset:
b)

lähetyksessä on ainoastaan emohäkkejä, joissa jokaisessa on yksi ainoa emo ja enintään 20 seuramehiläistä, ja se on lähtöisin alueelta, joka on halkaisijaltaan vähintään 100 kilometriä ja johon ei sovelleta Tropilaelaps-punkin (Tropilaelaps spp.) epäillystä tai vahvistetusta esiintymisestä johtuvia rajoituksia, ja kasvatuspaikasta, joka täyttää kaikki seuraavat vaatimukset: — se sijaitsee vähintään 30 kilometrin päässä sellaisen suojavyöhykkeen rajoista, joka on halkaisijaltaan vähintään 20 kilometriä ja on muodostettu pienen pesäkuoriaisen vahvistetun esiintymän / vahvistettujen esiintymien ympärille, ja — se sijaitsee sellaisen vyöhykkeen ulkopuolella, jolle unioni on määrännyt suojatoimenpiteitä pienen pesäkuoriaisen esiintymisen vuoksi, ja — se sijaitsee alueella, jolla toimivaltainen viranomainen harjoittaa vuotuista valvontaa pienen pesäkuoriaisen havaitsemiseksi siten, että pienen pesäkuoriaisen esiintyminen voidaan havaita vähintään 95 prosentin luotettavuustasolla, jos vähintään kaksi prosenttia mehiläistarhoista on saanut tartunnan, ja — toimivaltainen viranomainen tarkastaa kasvatuspaikan kuukausittain ja saa tarkastuksesta negatiiviset tulokset siten, että pienen pesäkuoriaisen esiintyminen voidaan havaita vähintään 95 prosentin luotettavuustasolla, jos vähintään kaksi prosenttia mehiläistarhoista on saanut tartunnan, ja — kasvatuspaikassa jokainen häkki tai kokonainen lähetys suojataan tiheäsilmäisellä verkolla, jonka huokoskoko on enintään 2 millimetriä, heti kun silmämääräinen tarkastus terveystodistusta varten on tehty,
1)

Korvataan 14 artiklan 1 kohta seuraavasti: ”1. EUAM Ukrainaan liittyviin menoihin tarkoitettu rahoitusohje 30 päivään marraskuuta 2014 saakka on 2 680 000 euroa. EUAM Ukrainaan liittyviin menoihin tarkoitettu rahoitusohje 1 päivänä joulukuuta 2014 alkavalla ja 30 päivänä marraskuuta 2015 päättyvällä kaudella on 13 100 000 euroa. EUAM Ukrainaan liittyviin menoihin tarkoitettu rahoitusohje 1 päivänä joulukuuta 2015 alkavalla ja 30 päivänä marraskuuta 2016 päättyvällä kaudella on 17 670 000 euroa. EUAM Ukrainaan liittyviin menoihin tarkoitettu rahoitusohje 1 päivänä joulukuuta 2016 alkavalla ja 30 päivänä marraskuuta 2017 päättyvällä kaudella on 20 800 000 euroa. EUAM Ukrainaan liittyviin menoihin tarkoitettu rahoitusohje 1 päivänä joulukuuta 2017 alkavalla ja 31 päivänä toukokuuta 2019 päättyvällä kaudella on 31 956 069,20 euroa. Neuvosto päättää rahoitusohjeesta seuraaville kausille.”
(1)

Neuvoston päätöksen N:o 189/2014/EU (2) 1 artiklan nojalla Ranskalle annettiin lupa soveltaa edelleen Guadeloupessa, Ranskan Guyanassa, Martiniquessa ja Réunionissa tuotettuun ”perinteiseen” rommiin Ranskan emämaan alueella alkoholin valmisteverokantaa, joka on alhaisempi kuin neuvoston direktiivin 92/84/ETY (3) 3 artiklassa säädetty täysi verokanta, ja ”cotisation sur les boissons alcooliques” -maksua, jäljempänä ’VSS-maksu’, joka on alhaisempi kuin Ranskan kansallisessa lainsäädännössä sellaiselle ”perinteiselle” rommille vahvistettu täysi maksukanta.
Yritys 2D Technologies Ltd (UK) Abcr GmbH (DE) ARKEMA FRANCE (FR) Baxter S.A. (BE) Biovit d.o.o. (HR) Butterworth Laboratories Ltd (UK) Daikin Refrigerants Europe GmbH (DE) DIVERCHIM SA (FR) F-Select GmbH (DE) Honeywell Fluorine Products Europe BV (NL) Honeywell Speciality Chemicals Seelze GmbH (DE) Hudson Technologies Europe S.r.l. (IT) Labmix24 GmbH (DE) LGC Standards GmbH (DE) Ludwig-Maximilians-University (DE) Merck KGaA (DE) Mexichem UK Limited (UK) Ministry of Defense - Chemical Laboratory - Den Helder (NL) PANREAC QUIMICA S.L.U. (ES) Rutherford Appleton Laboratory (UK) SIGMA ALDRICH CHIMIE sarl (FR) Sigma-Aldrich Chemie GmbH (DE) SIGMA-ALDRICH COMPANY LTD (UK) Solvay Fluor GmbH (DE) Solvay Specialty Polymers France SAS (FR) SPEX CertiPrep LTD (UK) VALLISCOR EUROPA LIMITED (IE)
(2)

Päätös 91/398/ETY ja päätös 92/175/ETY on kumottu ja Animo-tietokoneverkko on korvattu eläinlääkinnällisen tietojärjestelmän (Trade Control and Expert System, Traces) sähköisen hallinnon välineellä, joka kattaa kaikki eläinten, siemennesteen ja alkioiden, elintarvikkeiden, rehujen ja kasvien EU:n sisäistä kauppaa ja tuontia koskevat terveysvaatimukset.
(3)

Nuorisotyöllisyysaloitteen tukikelpoiset alueet kaudella 2017–2020 määritetään Euroopan parlamentin ja neuvoston asetuksen (EU) N:o 1304/2013 (4) 16 artiklan mukaisesti kuitenkin tuoreimpien saatavilla olevien nuorisotyöttömyyttä koskevien vuotuisten tietojen perusteella. Asetuksen (EU) N:o 1303/2013 65 artiklan 2 kohdan mukaisesti nuorisotyöllisyysaloitteen menot ovat tukikelpoisia 31 päivään joulukuuta 2023 asti sekä alueilla, jotka on jo lueteltu täytäntöönpanopäätöksen 2014/190/EU liitteessä IV, että alueilla, jotka ovat tukikelpoisia nuorisotyöllisyysaloitteen puitteissa kaudella 2017–2020. Voimassa olevaa luetteloa olisi tämän vuoksi sovellettava edelleen. Selkeyden ja avoimuuden vuoksi täytäntöönpanopäätöksen 2014/190/EU liitettä IV olisi siksi muutettava sisällyttämällä siihen molemmat luettelot.
(6)

Siltä osin kuin on kyse ehdoista, joiden mukaisesti pörsseihin sovelletaan lupamenettelyä sekä jatkuvasti tehokasta valvontaa ja täytäntöönpanoa, Sveitsin liittovaltion rahoitusmarkkinoiden infrastruktuuria koskevan lain (Financial Market Infrastructure Act, FMIA) 26 §:n b momentissa arvopaperipörssi määritellään arvopapereilla käytävän monenvälisen kaupankäynnin laitokseksi, jossa arvopaperit listataan ja jonka tarkoituksena on osto- ja myyntitarjousten samanaikainen vaihto useiden osapuolten kesken ja sopimusten teko ehdottomien sääntöjen mukaisesti. Pörssillä ei ole harkintavaltaa kauppojen toteuttamistavan suhteen. Se ei myöskään saa käydä kauppaa omaan lukuunsa eikä harjoittaa päämiehen lukuun täsmäytettyä kaupankäyntiä. Lisäksi pörssin on tarjottava osapuolille puolueeton ja syrjimätön pääsy markkinoilleen ja palveluihinsa. Tätä varten pörssillä on oltava käytössään säännöt, joissa määrätään, millä tavoin arvopaperivälittäjät tai muut osapuolet, jotka ovat FINMAn valvonnan alaisia, sekä ulkomaiset osapuolet, joille FINMA on myöntänyt toimiluvan, voivat päästä osapuoleksi pörssiin. FMIA:n 27 §:n 4 momentissa yhdessä rahoitusmarkkinoiden infrastruktuuria ja markkinatoimintatapoja arvopaperi- ja johdannaiskaupassa koskevan asetuksen (Financial Market Infrastructure Ordinance, FMIO) 25 §:n 1 momentin kanssa säädetään, että FINMA antaa ja tarkistaa sääntöjä, jotka koskevat osapuolten pääsyä pörssiin, velvoitteita pörssissä ja poissulkemista pörssistä, ja niiden muutoksia. Pörssi ei saa myöntää pääsyä pörssiin osapuolelle, jolle FINMA ei ole myöntänyt toimilupaa. Se saa evätä pääsyn pörssiin osapuolelta, joka on asetettu lakisääteiseen toimintakieltoon.
4)

Muutetaan liitteessä II olevan elinlääkärintodistuksen mallin osa II seuraavasti: a) Korvataan 3 kohta seuraavasti: ”[3. Lintu täyttää / Linnut täyttävät ainakin yhden seuraavista vaatimuksista: (1) joko [se tulee / ne tulevat asetuksen (EU) N:o 206/2010 liitteessä I olevassa 1 osassa tai liitteessä II olevassa 1 osassa luetellusta kolmannesta maasta ja sitä/niitä on pidetty kohdassa I.11. mainituissa tiloissa virallisessa valvonnassa ainakin 30 vuorokautta ennen lähettämispäivää tehokkaasti suojattu(i)na kosketukselta kaikkiin muihin lintuihin;] (1) tai [se/ne on rokotettu lintuinfluenssan alatyyppejä H5 ja H7 vastaan … [pp/kk/vvvv] ja rokotus on uusittu … [pp/kk/vvvv] viimeksi kuluneiden kuuden kuukauden aikana ja viimeistään 60 vuorokautta ennen lähettämispäivää noudattaen rokotteenvalmistajan ohjeita. Käytetyt rokotteet eivät ole eläviä rokotteita, ja ne on hyväksytty kyseiselle lajille lähettäjänä toimivassa kolmannessa maassa tai ainakin yhdessä Euroopan unionin jäsenvaltiossa;] (1) tai [sitä/niitä on pidetty eristettyinä vähintään 10 vuorokautta ennen lähettämispäivää, ja sille/niille on H5- ja H7-lintuinfluenssan vasta-aineen tai genomin havaitsemiseksi tehty maaeläinten diagnostisia testejä ja rokotteita käsittelevän OIE:n käsikirjan (Manual of Diagnostic Tests and Vaccines for Terrestrial Animals), sellaisena kuin se on säännöllisesti päivitettynä, lintuinfluenssaa käsittelevän kohdan 2.3.4 mukainen testi, jossa on käytetty aikaisintaan kolmantena eristyspäivänä … [pp/kk/vvvv] otettua näytettä;] ja se/ne kuljetetaan kotitalouteen tai muuhun asuinpaikkaan Euroopan unionissa, eikä sitä/niitä saa viedä näytöksiin, markkinoille, näyttelyihin tai muihin lintuja yhteen kokoaviin tapahtumiin 30 päivän aikana unioniin tuonnin jälkeen.] (1) tai [3. Linnun (lintujen) omistaja / Linnu(i)sta vastuussa oleva on vakuuttanut huolehtineensa siitä, että lintu/linnut pidetään 30 vuorokautta Euroopan unioniin tulon jälkeen karanteenissa hyväksytyssä karanteenitilassa tai hyväksytyllä karanteeniasemalla täytäntöönpanoasetuksen (EU) N:o 139/2013 6 artiklan ensimmäisen kohdan mukaisesti.” b) Korvataan 4.1 kohta seuraavasti: ”4.1 Lintu on / Linnut ovat asetuksen (EU) N:o 576/2013 3 artiklan b alakohdassa tarkoitettu lemmikkieläin / tarkoitettuja lemmikkieläimiä, jo(t)ka on tarkoitettu muihin kuin kaupallisiin kuljetuksiin.”
Andrzej JAJSZCZYK, AGH University of Science and Technology, Krakova

Tomáš JUNGWIRTH, Academy of Sciences of the Czech Republic

Giulio SUPERTI-FURGA, Research Center for Molecular Medicine of the Austrian Academy of Sciences
(1)

Asetuksen (EY) N:o 549/2004 mukaan jäsenvaltioiden on hyväksyttävä kansalliset tai toiminnallisia ilmatilan lohkoja koskevat suunnitelmat, mukaan luettuina sitovat kansalliset tavoitteet tai toiminnallisia ilmatilan lohkoja koskevat tavoitteet, ja varmistettava niiden yhteensopivuus unionin laajuisten suorituskykytavoitteiden kanssa. Asetuksessa (EY) N:o 549/2004 säädetään lisäksi, että komissio arvioi näiden tavoitteiden yhteensopivuuden käyttämällä mainitun asetuksen 11 artiklan 6 kohdan d alakohdassa tarkoitettuja arviointiperusteita. Tätä koskevat yksityiskohtaiset säännöt vahvistetaan annetussa täytäntöönpanoasetuksessa (EU) N:o 390/2013.
(1)

Euroopan yhteisön ja Marokon kuningaskunnan välisen kalastuskumppanuussopimuksen (2), jäljempänä ’sopimus’, joka on hyväksytty neuvoston asetuksella (EY) N:o 764/2006 (3), 10 artiklalla perustetaan sekakomitea valvomaan kyseisen sopimuksen täytäntöönpanoa ja erityisesti sopimuksen toimeenpanemista, tulkintaa ja asianmukaista toimintaa. Euroopan unionin ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan, jäljempänä ’pöytäkirja’, joka on hyväksytty päätöksellä 2013/785/EU, liitteessä olevassa X luvussa kuvataan yksityiskohtaiset säännöt, jotka koskevat kyseisen pöytäkirjan puitteissa saatujen saaliiden purkamista osittain Marokon satamissa.
(3)

Marokon toimivaltainen viranomainen on jättänyt hakemuksen Rabatissa toimivan laboratorion ”Service du Contrôle et des Expertises de l'Office National de Sécurité Sanitaire des Produits Alimentaires” hyväksymisestä, ja ANSES on laatinut ja toimittanut komissiolle tätä laboratoriota koskevan myönteisen arviointikertomuksen, joka on päivätty 19 päivänä lokakuuta 2016.
b)

korvataan 3 kohdan ensimmäinen alakohta seuraavasti: ”Tosiasialliset kulut valiokunnan tai alivaliokunnan puheenjohtajan matkoista konferenssiin tai tapahtumaan, jonka aihe liittyy Eurooppaan ja kuuluu valiokunnan tai alivaliokunnan toimivaltaan ja jolla on parlamentaarinen ulottuvuus, korvataan vuodessa enintään 4 358 euron määrään asti. Osallistumiseen on saatava ennakolta Euroopan parlamentin puhemiehen lupa, kun on varmistettu varojen saatavuus edellä mainitun enimmäismäärän rajoissa.”.
(10)

IEFT:n 27 teknistä eritelmää käytetään laajasti internetin tarkoituksiin. Niihin kuuluvat standardit ja protokollat, joita käytetään internet-verkon luomiseen (Transmission Control Protocol / Internet protocol (TCP/IP), User Datagram Protocol (UDP), Domain Name System (DNS), Dynamic Host Configuration Protocol (DHCP), Simple Network Management Protocol (SNMP), Security Architecture for the Internet Protocol (IPsec) ja Network Time Protocol (NTP)); standardit ja protokollat, joita käytetään suojattujen yhteyksien luomiseen (Secure Shell-2 (SSH-2) Protocol, Transport Layer Security (TLS) Protocol ja Internet X.509 Public Key Infrastructure Certificate and Certificate Revocation List (CRL) Profile (PKIX)); standardit ja protokollat, joita käytetään verkkosivun luomiseen (Hypertext Transfer Protocol (HTTP), Upgrading to TLS Within HTTP/1.1, Uniform Resource Identifiers (URI), Uniform Resource Locator (URL), Uniform Resource Names (URN), File Transfer Protocol (FTP), 8-bit Unicode Transformation Format (UTF-8), JavaScript Object Notation (JSON)); standardit ja protokollat, joita käytetään sähköposteissa, kalentereissa ja uutissovelluksissa (Simple Mail Transfer Protocol (SMTP), Internet Message Access Protocol (IMAP), Post Office Protocol – versio 3 (POP3), Multipurpose Internet Mail Extensions (MIME), Network News Transfer Protocol (NNTP), Internet Calendaring and Scheduling Core Object Specification (iCalendar), vCard (VCF), Common Format and MIME Type for Comma-Separated Values (CSV)) sekä standardit ja protokollat, joita käytetään multimedian suoratoistosovelluksissa (Real-time Transport Protocol (RTP) ja Session Initiation Protocol (SIP).
(141)

Arvioinnin perusteella tukitoimenpiteellä on investointeja houkutteleva kannustava vaikutus, joka edistää merkittävästi epäedullisessa asemassa olevan, SEUT-sopimuksen 107 artiklan 3 kohdan c alakohdan nojalla aluetukikelpoisen alueen aluekehitystä. Se ei kuitenkaan vie investointia miltään muulta alueelta, jolla on sama tai korkeampi tuen enimmäisintensiteetti (ei koheesion vastaista vaikutusta). Komissio katsoo, että investoinnin houkutteleminen köyhemmälle alueelle on unionin sisäisen koheesion kannalta hyödyllisempää kuin se, että sama investointi olisi toteutettu kehittyneemmällä alueella. Kuten perusteellista arviointia koskevan tiedonannon 53 kohdassa todetaan, komission mukaan ”yleensä katsotaan, että sellaisen aluetuen myönteiset vaikutukset, joka pelkästään korvaa nettokustannusten erotuksen suhteessa kehittyneempään vaihtoehtoiseen investointipaikkaan […], ovat tasapainotestin perusteella mahdollisia kielteisiä vaikutuksia suuremmat uuden investoinnin vaihtoehtoisella sijaintipaikalla”.
(13)

Standardin EN 14904:2006 sisällön sekä Saksan, muiden jäsenvaltioiden, CENin ja teollisuuden toimittamien tietojen perusteella ja kun on kuultu asetuksen (EU) N:o 305/2011 64 artiklalla ja Euroopan parlamentin ja neuvoston asetuksen (EU) N:o 1025/2012 (5) 22 artiklalla perustettuja komiteoita, olisi todettava, että kyseisen standardin viitetietojen Euroopan unionin virallisessa lehdessä julkaisemisen jatkamista vastaan ei ole esitetty merkittäviä vastalauseita. Liitteessä ZA.1 olevan huomautuksen 1 poistaminen Euroopan unionin virallisessa lehdessä julkaistujen viitetietojen soveltamisalasta on nostanut esiin kysymyksiä, joiden taustalla on se, että unionin tuomioistuimen oikeuskäytännön tulkitaan antavan jäsenvaltioille mahdollisuuden vahvistaa tuotteiden vapaata liikkuvuutta rajoittavia vaatimuksia, jos ne katsovat, että kyseisten tuotteiden turvallisuudesta ei ole riittäviä takeita. Unionin tuomioistuin on kuitenkin jo itse todennut, että tällainen tulkinta asettaisi kyseenalaiseksi tämän alan yhdenmukaistamisen vaikuttavuuden [(”effet utile”)] (6).
(28)

Pyynnön esittäjän mukaan pääsyä markkinoille ei ole oikeudellisesti rajoitettu. Itävallan Luftfahrtgesetz-lain (LFG-laki eli ilmailulaki) 71(1) §:n mukaan siviililentoasemalle lupaa hakeva lentoaseman pitäjä on oikeutettu saamaan siviililentoaseman toimintaluvan, jos lentoaseman perustamissuunnitelma on tekniseltä näkökannalta tarkoituksenmukainen ja voidaan olettaa, että lentoaseman hallinnointi sujuu turvallisesti, lentoaseman pitäjä on luotettava, tehtävään sopiva ja sen taloudelliset resurssit ovat riittävät, eivätkä muut julkiset edut aiheuta ristiriitaa. Tältä osin LFG-lain 71(2) §:n mukaan katsotaan, ettei suunnitteilla oleva julkinen lentoasema ole julkisen edun mukainen, jos seuraavat kolme edellytystä täyttyvät samanaikaisesti: i) lentoasema on alle 100 kilometrin päässä olemassa olevasta lentoasemasta, ii) lentoasema todennäköisesti uhkaa olemassa olevan lentoaseman liikennöintitehtäviä ja iii) olemassa oleva lentoasema on kykenevä ja halukas ryhtymään kuuden kuukauden kulussa huolehtimaan suunnitellun lentoaseman aiotuista tehtävistä.
(13)

Standardin EN 14342:2013 sisällön sekä Saksan, muiden jäsenvaltioiden, CENin ja teollisuuden toimittamien tietojen perusteella ja kun on kuultu asetuksen (EU) N:o 305/2011 64 artiklalla ja Euroopan parlamentin ja neuvoston asetuksen (EU) N:o 1025/2012 (5) 22 artiklalla perustettuja komiteoita, olisi todettava, että kyseisen standardin viitetietojen Euroopan unionin virallisessa lehdessä julkaisemisen jatkamista vastaan ei ole esitetty merkittäviä vastalauseita. Kohdan 4.4 poistaminen Euroopan unionin virallisessa lehdessä julkaistujen viitetietojen soveltamisalasta on nostanut esiin kysymyksiä, joiden taustalla on se, että unionin tuomioistuimen oikeuskäytännön tulkitaan antavan jäsenvaltioille mahdollisuuden vahvistaa tuotteiden vapaata liikkuvuutta rajoittavia vaatimuksia, jos ne katsovat, että kyseisten tuotteiden turvallisuudesta ei ole riittäviä takeita. Unionin tuomioistuin on kuitenkin jo itse todennut, että tällainen tulkinta asettaisi kyseenalaiseksi tämän alan yhdenmukaistamisen vaikuttavuuden [(”effet utile”)] (6).
(11)

Vapo on ainut turvetuottaja, joka toimii koko maan alueella. Suomessa on myös lukuisia alueellisia tuottajia ja noin 300 paikallista tuottajaa, ja joillakin suuremmilla voimalaitoksilla on omia turvetuotantoalueitaan.
(9)

Lausunnossaan EFSA katsoo, että riski saada allerginen reaktio fermentoiduista soijapavuista valmistetulle uutteelle on samanlainen kuin muiden soijasta saatavien tuotteiden tapauksessa, jotka on merkittävä Euroopan parlamentin ja neuvoston asetuksen (EU) N:o 1169/2011 (3) liitteen II mukaisesti. Näin ollen kyseinen elintarvikkeiden uusi ainesosa on merkittävä asetuksen (EY) N:o 258/97 ja asetuksen (EU) N:o 1169/2011 8 artiklan mukaisesti.
(2)

Alat, joilla verkkosääntöjä voidaan laatia, on lueteltu asetuksen (EY) N:o 714/2009 ja asetuksen (EY) N:o 715/2009 8 artiklan 6 kohdassa. Verkkosääntöjen laatimisen sijaan komissio voi päättää laatia suuntaviivoja asetuksen (EY) N:o 714/2009 18 artiklan 1, 2 ja 3 kohdassa ja asetuksen (EY) N:o 715/2009 23 artiklan 1 kohdassa luetelluilla aloilla. Asetuksen (EY) N:o 714/2009 ja asetuksen (EY) N:o 715/2009 6 artiklan 1 kohdan mukaan komission olisi ensin laadittava vuotuinen prioriteettiluettelo, jossa yksilöidään ne alat, joilla verkkosääntöjä on laadittava.
(12)

Tästä syystä komission on aiheellista antaa suosituksia korjaavista toimenpiteistä, jotka kyseisten jäsenvaltioiden on tarpeen toteuttaa sen varmistamiseksi, että niiden kansalliset valvontaviranomaiset ehdottavat tarkistettuja suorituskykytavoitteita, joissa otetaan huomioon tässä päätöksessä mainitut yhteensopimattomuudet. Korjaavia toimenpiteitä koskevat ehdotukset olisi esitettävä asetuksen (EU) N:o 390/2013 15 artiklan 4 kohdan mukaisesti ja todettujen puutteiden syiden ja asiaa koskevien unionin laajuisten suorituskykytavoitteiden perusteella. Asetuksen (EY) N:o 549/2004 ja täytäntöönpanoasetuksen (EU) N:o 390/2013 mukaisesti asianomaisten jäsenvaltioiden olisi korjaavien toimenpiteiden toteuttamisen lisäksi ilmoitettava komissiolle tiedot, jotka osoittavat toimenpiteiden olevan yhdenmukaisia tämän päätöksen kanssa. Molemmat olisi ilmoitettava komissiolle kahden kuukauden kahden kuukauden kuluessa tämän päätöksen tiedoksi antamisesta.
(10)

Tästä syystä komission on aiheellista antaa suosituksia korjaavista toimenpiteistä, jotka asianomaisten jäsenvaltioiden on tarpeen toteuttaa sen varmistamiseksi, että niiden kansalliset valvontaviranomaiset ehdottavat tarkistettuja suorituskykytavoitteita, joissa otetaan huomioon tässä päätöksessä mainitut yhteensopimattomuudet. Kustannustehokkuuden alalla olisi esitettävä tällaisia korjaavia toimenpiteitä koskeva ehdotus asetuksen (EU) N:o 390/2013 15 artiklan 4 kohdan mukaisesti ja todettujen puutteiden syiden ja asiaa koskevien unionin laajuisten suorituskykytavoitteiden perusteella. Sopimukseen sisältyvän asetuksen (EY) N:o 549/2004 ja täytäntöönpanoasetuksen (EU) N:o 390/2013 mukaisesti Sveitsin olisi korjaavien toimenpiteiden toteuttamisen lisäksi ilmoitettava komissiolle tiedot, jotka osoittavat yhdenmukaisuuden tämän päätöksen kanssa. Molemmat olisi ilmoitettava komissiolle kahden kuukauden kuluessa tämän päätöksen tiedoksi antamisesta.
(4)

Marraskuun 11 päivänä 2016 annetussa suosituksessa edellytettiin, että kyseiset Schengen-valtiot raportoivat kuukausittain komissiolle suoritetun valvonnan tuloksista ja esittävät tarvittaessa arvion valvonnan jatkamisen tarpeellisuudesta. Komissio on saanut raportit kaikilta kyseisiltä Schengen-valtioilta. Raportteihin sisältyvien tietojen perusteella voidaan osoittaa, että valvonta on ollut suosituksessa asetettujen ehtojen mukaista. Lisäksi tiedot vahvistavat tilanteen asteittaisen vakautumisen näissä valtioissa, kun sekä sellaisten henkilöiden määrä, joilta on evätty maahanpääsy, että vastaanotettujen turvapaikkahakemusten määrä on edelleen supistunut.
(3)

Brasilian toimivaltainen viranomainen on jättänyt hakemuksen Recifessä toimivan LANAGRO/PE-laboratorion hyväksymisestä, ja ANSES on laatinut ja toimittanut komissiolle tätä laboratoriota koskevan myönteisen arviointiraportin, joka on päivätty 19 päivänä lokakuuta 2016.
(1)

Asetuksen (EU) N:o 1285/2013 2 artiklassa säädetään, että Galileo-ohjelman mukaisesti perustettua kaupallista palvelua tarjoavan järjestelmän on oltava sellainen, että sen avulla voidaan kehittää ammattikäyttöön tai kaupalliseen käyttöön sovelluksia, joiden suorituskyky on parempi ja joiden tuottamien tietojen lisäarvo on suurempi kuin avoimen palvelun kautta saatavien sovellusten.
(7)

Asetuksen (EY) N:o 216/2008 14 artiklan 7 kohdan mukaan komission päätöksestä, jolla se antaa jäsenvaltiolle luvan myöntää ehdotetun poikkeuksen, on ilmoitettava kaikille jäsenvaltioille, ja kaikilla jäsenvaltioilla on oikeus soveltaa kyseistä toimenpidettä. Tämä päätös olisi sen vuoksi osoitettava kaikille jäsenvaltioille. Poikkeuksen kuvaus sekä siihen liittyvät ehdot olisi laadittava siten, että kaikki jäsenvaltiot voivat ilman erillistä komission päätöstä soveltaa samaa toimenpidettä ollessaan samassa tilanteessa. Jäsenvaltioiden olisi vaihdettava tietoja tämän toimenpiteen toteutuneesta soveltamisesta asetuksen (EY) N:o 216/2008 15 artiklan 1 kohdan mukaisesti, koska soveltamisella voi olla vaikutuksia poikkeuksen myöntäneen jäsenvaltion ulkopuolella.
(1)

DuPont Nutrition Biosciences ApS esitti 16 päivänä maaliskuuta 2015 Tanskan toimivaltaisille viranomaisille hakemuksen laktitolin saattamisesta unionin markkinoille elintarvikkeiden uutena ainesosana asetuksen (EY) N:o 258/97 1 artiklan 2 kohdan c alakohdan mukaisesti. Hakemuksessaan yritys ehdottaa laktitolin käyttöä samoissa tällä hetkellä käytössä olevissa elintarvikeryhmissä ja samoina käytössä olevina määrinä lisättäessä laktitolia elintarvikelisäaineena Euroopan parlamentin ja neuvoston asetuksen (EY) N:o 1333/2008 (2) liitteen II mukaisesti.
(38)

XLR-11 on Euroopan huumausaineiden ja niiden väärinkäytön seurantakeskuksen valvonnassa, koska se on päätöksessä 2005/387/YOS tarkoitettu uusi psykoaktiivinen aine. XLR-11:tä on löydetty 17:stä jäsenvaltiosta. Sitä on myyty markkinoilla avoimesti. Se on liitetty joihinkin vakaviin haittatapahtumiin, sillä sitä on löytynyt ainakin yhdessä kuolemantapauksessa, ja siitä on annettu kansanterveyttä koskeva varoitus unionin ennakkovaroitusjärjestelmässä.